6.- IKASGAIA ESTATUA NAZIOARTEKO KOMUNITATEAN

1. **SARRERA**. Subiranotasunaren kontzeptua.
2. Estatuaren **OINARRIZKO EDUKIAK** nazioarteko ordenamenduan**:** A) Lurraldea; B) Populazioa; C) Antolakuntza politikoa.
3. Estatuaren **NAZIOARTEKO ESTATUTUA.** 
   1. Estatuaren nazioarteko Estatutua gidatzen duten printzipioak.
   2. Nazioarteko ordenamenduak Estatuari esleituriko botereak.
4. Estatua eta bere organoen **JURISDIKZIO IMMUNITATEA eta EXEKUZIO IMMUNITATEA.** 
   1. Alderdi orokorrak
   2. Estatuen immunitatearen kodegintza
   3. Estatuaren, bere organoen eta bere ondasunen jurisdikzio immunitatearen arauketa eta irismena
   4. Estatuaren eta bere ondasunen exekuzio immunitatearen arauketa eta irismena
   5. Estatuen immunitateari buruzko Espainiako ordenamenduaren arauak

**1.- SARRERA.SUBIRANOTASUNAREN KONTZEPTUA**

* **Estatua**:
  + Jatorrizko subjektua
  + Nazioarteko ordenamenduan eskubide eta obligazio guztiak dituen bakarra
* **Sorrera**: NZ-arentzat *egitatezko kuestioa* da. NZ-ak ez du bere eratze prozesua arautzen.
* Beste Estatuek Estatu baten **existentzia egiaztatzeko** zenbait elementu aztertu behar dira ([Montevideoko Konbentzioa](https://treaties.un.org/Pages/showDetails.aspx?objid=0800000280166aef&clang=_en), 1933, art. 1)
  + Lurraldea
  + Biztanleria
  + Gobernua
* NZ-ak **estatuto bat** ematen dio, hiru oinarrizko printzipiotan oinarritzen dena:
  + Subiranotasuna
  + Independentzia
  + Berdintasun juridikoa
* **Subiranotasuna** ez da nozio absolutua. NZ-ak betebeharrak ezartzen dizkie, bai beste Estatuekiko eta baita nazioarteko komunitatearekiko. (ius cogens eta erga omnes)

**2.- ESTATUAREN OINARRIZKO EDUKIAK NAZIOARTEKO ORDENAMENDUAN**

1. **Lurraldea**

* Estatu batek modu eraginkor eta esklusiboan, eta egiazki, bere botereak egikaritzen dituen eremu fisikoa da.
* **Oinarri lurraldetarra** (NNEE-ek ez dute)
  + Izan daiteke kontinentala edo uhartekoa.
  + Bere baitan biltzen ditu: eremu lurraldetarra, itsasoa (lurraldeko itsasoa) eta aire eremua (gainean duena)
  + Mugak
* **Konsistentzia** [**nahikoa**](https://es.wikipedia.org/wiki/Anexo:Pa%C3%ADses_por_superficie) (nahiz eta mugak modu zehatzean oraindik mugarrituak ez izan) eta Estatuak lurralde horren gain, egun, bere **botere publiko independentea egikaritzea**.
* **Garrantzia**. *Sine qua non* baldintza.
* Salbuespenak edo **egoera bereziak**:
  + Subiranotasun pean ez dauden lurraldeak (Antártida)
  + Subiranotasunen egikaritza aldiberekoa edo kondominioak (jabekidetzak)
  + Lurralde ez autonomoak edo menerapen koloniala pairatzen daudenak
* Lurraldearen **dimentsio ekonomikoa**. *Estatuak bere aberastasun eta baliabide naturalen gainean subiranotasun iraunkorra du.* 
  + NB-en BN-aren *1803 (XVII) Ebazpena*
  + *Estatuen Eskubide eta Betebehar Ekonomikoen Gutuna (BN-aren 3281 (XXIX) Ebazpena)*. “Estatu orok dauka eta egikaritzen du libreki subiranotasun iraunkorra, baita edukitza, erabilera eta xedapena bere aberastasun guztien, baliabide naturalen eta jarduera ekonomikoaren gain”.
  + Baliabide naturalen ustiapenak eta Estatuaren jarduera ekonomikoak **mugak** dituzte nazioarteko ordenamenduan: adib. ingurumenaren zaintza

1. **Biztanleria.**

* **Botere estatalak** eremu horretan bizi den biztanleriaren gain egikaritzen dira.
* Nazioarteko zuzenbidearentzat **funtsezko gaia**: **Nazionalitatea**. (Estatu baten eta pertsona multzo baten artean dagoen *lotura politiko eta juridikoa)*.
  + Nazionalitatearen lotura zabaltzen da pertsona juridikoetara eta zenbait objektuetara ere.
* Estatuak egikaritzen ditu eskumenak bere *lurraldean aurkitzen diren edo bertan bizilekua* duten **atzerritarren gainean** ere.
* Nazionalen kasuan, **lurraldez gaindiko proiekzioa** izan dezake.
* **Nazionalitatea**: Estatu baten *biztanleriaren ezaugarria*.
  + Nazioarteko ordenamenduak Estatuei **askatasun eremu handia** uzten die. Estatu bakoitzak ezartzen ditu bere *nazionalitatea eskuratu eta galtzeko baldintzak*. Estatuaren eskumen esklusiboa.
  + Nazioarteko ordenamenduak **zenbait muga:**
    - Loturaren **eraginkortasuna** eskatzen da (nazionalitatea beste Estatuei aurkatzeko aukera egon dadin)
    - **Giza-eskubideei buruzko** nazioarteko arauak. Aldarrikapen Unibertsaleko 15. art.:
      * “pertsona orok du nazionalitate bat izateko eskubidea”. (Apatridia egoerak ekidin behar dira. Adib. [KZ 17.1 c) eta d](https://www.boe.es/buscar/act.php?id=BOE-A-1889-4763)).
      * “inori ez zaio arbitrarioki bere nazionalitatea kenduko, ezta nazionalitatez aldatzeko eskubidea ere”.
* **Pertsona fisikoen nazionalitatea**
  + Estatuen legediek nazionalitatea ematen duten **jaiotzatik**. *Bi irizpide* (Estatu bakoitzak aukeratzen du); konbinatu ditzake: *Ius sanguinis; Ius soli.*
  + **Jaiotzaren ondoren eskura** daiteke beste Estatu baten nazionalitatea bide ezberdinetatik (naturalizazioa, aukera...)
  + Nazionalitate **galdu** ere egin daiteke, zenbait kasutan (borondatez edo zehapen baten ondorioz).
  + **Nazionalitate bikoitza**. Bi perspektibatik uler daiteke:
    - Bi Estaturen arteko *kooperazio sistema gisa* (KE-eko 13. art., nazionalitate bikoitzari buruzko Hitzarmenak)
    - *Anomalia juridiko gisa*. (Egoera hauek zuzentzera bideraturiko tresnak. Babes diplomatikoaren erregimena.)
* **Pertsona juridikoak**
  + Ordenamendu estatal batek **ematen** du
  + **Irizpide** ezberdinak: Estatuen **askatasuna** (NZP)
  + *Lehentasunezko* izaera: Estatu hartan **sozietatea eratzea edo bere egoitza soziala ezartzea**.
  + **Babes diplomatikoari** dagokionez duen garrantzia…
* **Zenbait objektu**
  + **Garraiobideak**: itsasontziak, hegazkinak, espazio ultraterrestrera bidalitako objektuak, etabar.
  + **Itsasontzien** nazionalitateari dagokionez:
    - Estatu batean itsasontzia *erregistratzea* eta bere *pabiloia edo bandera erabiltzea*. (Atseginezko pabiloiak *(pabellones de complacencia)* (dependentzia errealaren falta). Ondorio negatiboak: nabigazioaren segurtasuna...)

1. **Antolakuntza politikoa** (botere estatalaren antolakuntza)

* **Antolakuntza politiko egonkorra –** Estatuko Gobernua
* **Bi funtzio**:
  + **Barne mailan** Estatuaren botereak egikaritzea (legegintza, exekutibo eta judiziala)
  + **Nazioarte mailan** dauden funtzio estatalak egikaritzea (beste nazioarteko subjektuekin harremanak izatea, nazioarteko obligazioak betetzea...)
* Antolakuntzarako **askatasuna**. Estatu bakoitzari dagokio
* Hala ere, nazioarte mailan, antolakuntzan **komunak diren zenbait elementu**:
  + Nazioarteko harremanetan *Gobernuaren protagonismoa* eta
  + *Estatua ordezkatzeko gaitasuna* duten zenbait organo (gobernu buruak, Estatu buruak, Kanpo Gaietarako ministroa)
* **Estatuaren boterearen eraginkortasuna**: Estatuaren antolakuntzak aginte eraginkorra egikaritu behar du lurralde eta biztanleria baten gainean.
* Estatuaren botereen egikaritzan **eraginkortasuna galtzea** (barne krisiak (gerra zibilak)
  + **Gobernuagatik edo independentziagatik sorturiko gatazkak**. Estatu baten Gobernuak bere lurraldearen zati bat jada kontrolatzen ez duenean; erakunde ezberdin batek edo batzuk kontrolatzen dutenean. Hirugarren estatuekiko bi efektu posible:
    - beligerante gisa errekonozitzea
    - Independentzia aldarrikatu ostean – zatiketa onartzea.
  + **Gobernu erreal baten ausentzia** – Estatuaren krisia (*[failed State](http://foreignpolicy.com/fragile-states-index-2016-brexit-syria-refugee-europe-anti-migrant-boko-haram/)*)

**3.- ESTATUAREN NAZIOARTEKO ESTATUTUA**

1. **Estatuaren nazioarteko Estatutua gidatzen duten printzipioak.**

* **Estatuak dira**:
  + Subiranoak
  + Independenteak
  + Juridikoki berdinak
* Estatuaren nazioarteko estatutua **definitzen duten printzipioak**
* Nazioarteko ordenamenduak ematen dizkion **botereak egikaritzeko ahalmena bermatzen** diote Estatuari.
* ***Subiranotasuna****:* 
  + Jatorria: XIII-XIV mendeak. Erresuma europarrak (inperioa / aitasaindutza)
  + NB-en Gutuneko 2.1 art.an aintzatetsia. (BN-aren 2625 (XXV) ebazpena)
  + **Bere erabakiak hartzerakoan Estatua ez dago beste inolako botereri meneratua**.
  + Estatu guztiek gozatzen dituzte subiranotasun osoak berezkoak dituen eskubideak
* ***Independentzia***:
  + **Subiranotasunak Estatuen arteko harremanetan bere independentzia esan nahi du**
    - **Botere esklusiboa** funtsean Estatuaren **barne jurisdikzioarenak** diren gaiei dagokienez.
    - **Besteekin dituen harremanetan ere**, Nazioarteko ordenamenduak Estatu orori aitortzen dizkion botereen egikaritzan autonomia.
  + Bi alderdi:
    - **NNEE-tan parte hartzeak** ez dio bere independentziari eragiten
    - Nazioarteko ordenamenduak babesten du independentzia politikoa: **barne arazoetan esku hartzeko debekua**
* ***Berdintasuna***:
  + Egoera berdinetan, **nazioarteko arauek eskubide berdinak ematen eta betebehar berdinak ezartzen dizkiete Estatuei**.
  + **Ezberdinatasun** ekonomiko, sozial, politiko edo bestelako ezberdintasunak kontutan hartu gabe.
  + Ezberdinatasunek garrantzia izan dezakete **NNEE-en eremuan**, zenbait estatu kideren egoera hobetze aldera.
    - NB-en SK-ko kide iraukorrak. Beto eskubidea.
    - Boto eskubideari eragin diezaioke (gutxiengo biztanleria... erabaki kualifikatuetarako)

1. **Nazioarteko ordenamenduak Estatuari egotzitako botereak.**

* **Botere lurraldetarrak, pertsonalak eta harremanezkoak**
  + Bere subiranotasunera meneraturiko espazioetan **giza-jardueraren arautzea** (lurrean, airean edo lurraldeko itsasoan)
    - Zabal daiteke beste eremu batzuetara (ZEE) (jurisdikzioa)
    - Espazio internazionaletara proiekta daiteke (itsas-zabala, bere bandera daraman itsasontzia)
  + **Dimentsio pertsonala**: atzerrian dauden bere nazionalei (irismen extraterritoriala)
  + **Harremanen eremuan**: beste Estatuekin. Bide diplomatikoa edo kontsularra; irismen unibertsala duena.
* **Nazioarteko ordenamenduari dagokionez**, Estatuaren botereak bere pertsonalitate juridikotik ondorioztatzen dira.
  + Zuzenbidearen sortze-prozesuan parte hartzeko gaitasuna
  + Nazioarteko beste subjektuak sortzeko gaitasuna
  + Nazioarteko arauak aplikatzen direla zaintzea edo bermatzea.

**4.- ESTATUA ETA BERE ORGANOEN JURISDIKZIO INMUNITATEA. EXEKUZIO INMUNITATEA. ERREGIMEN JURIDIKOA**

1. **Alderdi orokorrak**

Esanahia eta irismena

* **Esanahi prozesala**: Estatu bat, bere gobernu organoak edo bere ondasunak, zenbait kasutan, beste Estatu baten jurisdikziora meneratuak izateko aukera baztertzen du.
* Immunitateen **dimentsio bikoitza** (epaitzeko eta epaitua exekutatzeko boteretik eratortzen da)
  + Jurisdikzio estatalaren egikaritzaren muga
  + Hertsapenezko exekuzioa galarazten du.

Jatorria eta garapena

* **Praktika judizialean** sortua – nazioarteko arau konsuetudinarioak.
  + Erresuma batua: “the king can do no wrong”. Atzerriko Estatuetara hedatzen da.
  + Amerikako EE BB: Auzitegi Gorena. *Schooner Exchange v. McFadoon and others* (1813). Praktika orokorra eta *opinio iuris-a.*
* XIX. mendea: izaera **absolutua** du immunitateak
* XX. mendea: **Estatuaren interbentzionismoa ekonomian** (enpresa publikoen bitartez aurrera eramaten den kanpo merkataritza (Soviet Batasuna 1918)
  + **Zalantzan** jartzen da aurreko izaera absolutua (*iure imperii* ez diren egintzetan, hau da, zuzenbide pribatuko egintzetan)
* Ondorioa: gaur egun **izaera erlatiboa** du immunitateak

Oinarria.

* Estatuaren nazioarteko estatutua gidatzen duten printzipioak. Bereziki, **berdintasuna**. “*par in parem non habet imperium*”. Estatuak entitate subirano gisa diharduenean (elkarrekikotasunaren elementua)

Azterketarako eremua

* **Estatuaren eta bere ondasunen immunitateak** (ez pertsonal diplomatikoarenak eta nazioarteko erakundeenak)

1. **Estatuen immunitatearen kodegintza**

* **Arrazoia**: ohituraren **zehazgabetasuna**, immunitateen irismen eta edukiari dagokionez.
  + Eremu **unibertsalean**:
    - NZB. 1991. “Estatuaren eta bere ondasunen jurisdikzio immunitateei buruzko artikuluen proiektua”
    - Nazio Batuen Batzar Nagusiko Komite berezia, 2000. Testu berria, 2003 (txostena)
    - ***Estatuaren eta bere ondasunen jurisdikzio immunitateei buruzko Hitzarmena***, 2004ko abenduaren 2koa.
      * Espainia parte da
      * Oraindik ez dago indarrean: 21 Estatu parte (30 behar dira…)
  + Eremu **erregionalean:**
    - ***Europako Kontseilua***: Estatuen immunitateei buruzko Hitzarmen Europarra. Basilea, 1972ko maiatzaren 16koa eta bere Protokolo osagarria (Espainia ez da hauetan parte)
    - ***Amerikan***. “Estatuen jurisdikzio immunitatearei buruzko proiektu interamerikarra, 1983, Komite Juridiko Interamerikarra.
    - ***Kodetze pribatua***: Naziarteko Zuzenbidearen Institutua.
  + Legeria **nazionalak**:
    - 1976ko Amerikako EE BB-en legea, Erresuma Batua (1978), Kanada (1982), Singapur (1979), Pakistan (1981), Hegoafrika (1981), Australia (1985), Argentina (1995).
    - **Espainia**: 16/2015 Lege Organikoa, urriaren 27koa, atzerriko estatuen, Espainian egoitza edo bulegoa duten nazioarteko erakundeen eta Espainian egiten diren nazioarteko biltzar eta bileren pribilegio eta immunitateei buruzkoa
    - **Ezaugarri komunak**: jurisdikzio immunitate erlatibo edo murriztua jasotzen dute (= nazioarteko kodetzea)
    - **Exekuzio**-immunitatea: printzipio gisa jasotzen da eta bere salbuespenak mugatuagoak edo zehaztuagoak daude.

1. **Estatuaren eskumena, bere organoen eta bere ondasunen immunitatearen erregulazioa eta irismena.**

Jurisdikzio immunitateen **izaera erlatiboa**

* **Garapena**: izaera absolututik izaera erlatibo edo murriztura.
* **Ezberdindu** behar dira:
  + *Iure imperii* egintzak: botere publikoaren egikaritzan egiten diren egintzak
  + *Iure gestionis* egintzak: partikular arrunt bat bailitzan; bere egintzak Zuzenbide pribatuak arautuko ditu.
* Ondorioa: jurisdikzio immunitateak ukatuko dira *iure gestionis* egintzak baldin badira.
* **Zailtasuna**:
  + Estatuaren egintza kasu konkretuan **kalifikatzea**.
  + **Bi irizpide** erabili izan dira.
    - Egintzaren **izaera**: (kontratua edo merkatal transakzioa)
    - Egintzaren **xedea**: Kontratu edo transakzioaren bidez Estatuak bilatzen duen helburua (egikaritu duen funtzioa)
  + ***2004eko Hitzarmenak*** bi irizpideak jasotzen ditu, nahiz eta lehentasuna ematen dion egintzaren izaerari (2.2 art.)

Immunitate erlatiboaren zehaztapena

* Hitzarmeneko 2.2 art.ari kritikak, desadostasunei leku egin diezaiekeelako.
* Kritika hauek orekatu egiten dira, **erregulazio teknika berri bat** dela-eta (barne zuzenbideetan erabiltzen dena)
  + **Izaera orokorreko baieztapena** (5. art.): *Todo Estado goza, para si y sus bienes, de inmunidad de jurisdicción ante los tribunales de otro Estado, según lo dispuesto en esta Convencion.*
  + **Zenbait supostu (*ratione materiae*)**, zeintzuetan Estatuak ezin dituen immunitateak eskatu (10-17 art.ak). Salbuespenak:
    - **1.-** Estatuak atzerriko pertsona fisiko edo juridiko batekin egiten dituen **merkataritza-transakzioak** - NZPr.ko arauak - Atzerriko auzitegi baten eskumena (10 art.) – 2.1.c) art.an jasotzen da merkataritza-transakzio gisa zer ulertzen den.
    - **2.- Lan kontratuak** – osoki edo partzialki beste Estatu baten lurraldean exekutatzen direnak (bestelakorik adosten ez bada) (11. Art.)
    - **3.-** Pertsonei eta odasunei eragindako **kalteak**, Estatuari egoz dakizkiokeenak - osoki edo partzialki beste Estatu baten lurraldean gertatzen direnean eta egilea hau gertatzen zen momentuan lurralde hartan bazegoen (12. art.)
    - **4.-** Beste Estatu batean kokatzen diren ondasunen **jabetza, edukitza eta erabilerari dagozkien** eskubide eta interesak (13. art.)
    - **5.-** Beste Estatu batean babes juridikoa duten **jabetza intelektual eta industrialari** buruzko eskubideak. (14 art.)
    - **6.-** Beste Estatu batean sortu diren eta bertan egoitza nagusia duten **sozietate edo zuzenbide pribatuko bestelako elkarteetan** Estatuak dituen partaidetzatik eratorririko eskubideak. (15 art.)
    - **7.-** Estutaren jabetzakok diren edo berak ustiatzen dituen **itsasontzien** ustiapenari dagozkion eskubideak, zerbitzu publiko ez komertzial batenak ez diren helburuetarako erabiltzen badira. (16 art.)
    - **8.-** Izaera pribatua duten **konpromiso arbitralen** baliozkotasuna eta efektuak.
  + **Izaera orokorreko salbuespena**: onarpena edo adostasuna.
    - **Espresua**: nazioarteko akordioa – beste Estatu baten auzitegien eskumena.
    - **Isilbidez**:
      * Estatuak prozedimendua abian jartzen badu (demandantea)
      * Fondoari buruz parte hartzen badu (demandatua)
      * Ezin da immunitatea eskatu kontrademanda bati erantzuna eman asmoz
      * Kontrademanda planteatuz gero, ezta demanda nagusiari erantzuteko ere.

1. **Estatuaren exekuzioa eta bere ondasunen inmunitatearen erregulazioa eta irispena.**

* Atzerriko auzitegi eskumendunak:
  + Izaera **kautelarra** duten hertsapen neurriak (enbargoa)
  + Atzerriko Estatu baten ondasunen aurka **exekutatzen den erabaki judiziala**.
* Exekuzio immunitatea:
  + Jurisdikzio-immunitatearen **garapen paraleloa**. Absolututik erlatibora. Nahiz eta modu murritzagoan...
* **2004ko Hitzamenak** jasotzen duen eraentza:
  + **Oinarrizko araua**: Atzerriko Estatu baten ondasunen kontrako edozein hertsapen neurriren **debekua**. (erabakiaren aurreko zein ondorengo neurriak...)
  + **Salbuespenak**:
    - Estatuaren **onarpen edo adostasun espresua**
    - Prozedimenduaren objektu den demandaren ordain gisa **Estatuak ondasun batzuk erreserbatzen** dituenean.
    - *Erabakiaren ondorengo exekuzio neurriei* dagokienez: exekutatu egingo dira **baldin eta ondasunak**:
      * Estatuak espezifikoki **zerbitzu publiko ez komertzialen ezberdina den helburuetarako** erabiltzen dituenean
      * **Foroko Estatuaren lurraldean** aurkitzen badira, eta
      * Prozeduraren objektu den **demandarekin lotura** badute **edo** prozeduran aurkaturiko **organismo edo erakundeekin**.
  + 21. art.. Helburu **komertzialetara** bideraturiko ondasun **gisa inoiz ez dira kontsideratuko**:
    - Estatuaren **kanpo-organoen funtzioak egikaritzera bideraturiko ondasunak** –misio diplomatikoak- (*baita bankuetako kontuak* – beste garai batzuetan eztabaidatua)
    - Izaera **militarreko** ondasunak eta funtzio militarrak egikaritzera bideraturiko ondasunak.
    - **Banku zentralaren** edo beste Estatuaren diru-agintaritza baten ondasunak.
    - Estatuaren **ondare kulturaleko ondasunak** eta bere **artxiboak** (ez daude salgai)
    - **Interes zientifiko, kultural edo historikoko objektuak** (ez daude salgai)

1. **Estatuen immunitateari buruzko Espainiako ordenamenduaren arauak**

Arauketa legala

* **Hasieran: legediak ez zituen** atzerriko Estatuen jurisdikzio eta exekuzio immunitateak arautzen. **Kontraesan** bat egon da:
  + *Atzerriko Estatuei* dagokienez immunitate erlatiboa aplikatzen zen
  + Demandatua *Espainia* zenean, immunitate absolutua eskatzen zen
* **Gerora**: immunitate aktiboaren (atzerriko Estatua auzitegi espainiarretan) eta pasiboaren (Espainia atzerriko auzitegietan) erregulazio espresua.
  + **Erregulazio** **ez nahikoa**:
    - **BJLO, 21.2 art.a**. Jurisdikzio espainiarraren irismena (NZ-ra egindako igorpena).
    - **2000 AZL-ko 36. art.a** (igorpena hemen ere NZ-ra).
    - **Igorpenaren zailtasunak** – *lege berezi* baten beharra.
  + **Jurisprudentzia:** 1978ko Konstituzioaren eta 1985eko BJLO-a eta gero – jurisprudentziaren *garapena*. Aipaturiko arauketaren **gutxitasunak baretu** dira, neurri batean.
    - **Jurisdikzio** immunitatearen **kontzeptzio erlatiboa** hartzen du. *Iure imperii* eta *iure gestionis* egintzak ezberdintzeko beharra aitortzen du. AG, *Diana A. v. Hegoafrikako Errepublika* (1986).
    - **Exekuzio** immunitatea. Immunitate **erlatiboaren** aldeko jarrera.
      * AG, *E.M.B. v Ekuatore Gineako Ebaxada*, 1986
      * AK, 107/1992 Sententzia.
* **Gaur egun:**
  + 16/2015 Lege Organikoa, urriaren 27koa, atzerriko estatuen, Espainian egoitza edo bulegoa duten nazioarteko erakundeen eta Espainian egiten diren nazioarteko biltzar eta bileren pribilegio eta immunitateei buruzko*.*
    - 2004ko Hitzarmeneko edukiaren oso antzekoa Estatuaren immunitateei dagokionez.